ΓΡΑΠΤΗ ΕΡΩΤΗΣΗ E-2432/02

υποβολή: Graham Watson (ELDR) προς την Επιτροπή

(26 Αυγούστου 2002)

Θέμα: Ταχυδρομικέςπηρεσίες

Κατόπιν απόφασης του Γενικού Διευθυντή επί θεμάτων ανταγωνισμού τον Μάρτιο του περασμένου έτους, επεβλήθη πρόστιμο στην Deutsche Post επειδή καταχράστηκε την δεσπόζουσα θέση της στην ταχυδρομική αγορά της Γερμανίας. Ποια συνέχεια προτίθεται να δώσει η Επιτροπή στην εκπλήρωση ορισμένων εκ των δεσμεύσεων της Deutsche Post με αυτή την απόφαση·

Ποιες εγγυήσεις παρέχονται ότι η Deutsche Post δεν θα επαναλάβει αυτές τις πρακτικές, και ότι δεν θαποστούν άλλοι φορείς αθέμιτο ανταγωνισμό·

Απάντηση του κυρίου Monti εξ ονόματος της Επιτροπής

(8 Οκτωβρίου 2002)

Το αξιότιμο μέλος του Κοινοβουλίου αναφέρεται στην απόφαση που είχε ληφθεί από την Επιτροπή τον Μάρτιο 2001 όσον αφορά την κατάχρηση δεσπόζουσας θέσης εκ μέρους της Deutsche Post AG's (DPAG) στη γερμανική αγορά των ταχυδρομικώνπηρεσιών.

Στην πραγματικότητα, η Επιτροπή είχε λάβει δύο αποφάσεις δυνάμει του άρθρου 82 της συνθήκης ΕΚ κατά της DPAG το 2001, τον Μάρτιο και τον Ιούλιο, αντιστοίχως. Η απόφαση που είχε ληφθεί τον Μάρτιο 2001 αφορούσε τη συμπεριφορά της DPAG στη γερμανική αγορά παράδοσης δεμάτων, ενώ η απόφαση που είχε ληφθεί τον Ιούλιο 2001 αφορούσε τη διανομή των διεθνών ταχυδρομικών επιστολών στη Γερμανία.

Με την απόφαση της 20ης Μαρτίου 2001(1) — η οποία συχνά αναφέρεται ως Deutsche Post I — η Επιτροπή είχε συμπεράνει ότι η DPAG είχε καταχραστεί τη δεσπόζουσα θέση της στη γερμανική αγορά διανομής δεμάτων του τομέα των πωλήσεων μέσω ταχυδρομικής παραγγελίας, ασκώντας πρακτική αποκλεισμού και χορηγώντας εκπτώσεις πίστεως. Κατά τη διάρκεια της διαδικασίας, η DPAG ανέλαβε τηνποχρέωση: (α) να δημιουργήσει μια διακριτή θυγατρική εταιρεία στον τομέα της μεταφοράς εμπορικών δεμάτων (β) να εξασφαλίσει ότι όλες οιπηρεσίες που θα αγοραστούν εκ μέρους της νέας αυτής εταιρείας από την DPAG θα αγοραστούν στις τιμές της αγοράς και (γ) να προσφέρει στις ανταγωνιστικές ταχυδρομικές εταιρείες τις ίδιεςπηρεσίες, και με τους ίδιους όρους, που θα προσφέρει σ' αυτή τη νέα θυγατρική της εταιρεία. Το άρθρο 2 της προαναφερόμενης απόφασηςποχρεώνει τη DPAG να γνωστοποιεί στην Επιτροπή τις δαπάνες, τα έσοδα, τις συμβατικές τιμές καθώς επίσης και τις εκπτώσεις που παραχωρούνται στους έξι σημαντικότερους πελάτες του τομέα των πωλήσεων μέσω ταχυδρομικής παραγγελίας. Οιποχρεώσεις αυτές ισχύουν επί τριετία. Το πρώτο λογιστικό έτος της νέας θυγατρικής εκπνέει στις 21 Δεκεμβρίου 2002. Η Επιτροπή εκτιμά ότι τα μέτρα αυτά είναι ικανά να εξασφαλίσουν τη δέουσα παρακολούθηση της συμπεριφοράς της DPAG.

Με την απόφαση της 25ης Ιουλίου 2001 Deutsche Post II(2), η Επιτροπή έκρινε ότι η DPAG είχε καταχραστεί τη δεσπόζουσα θέση της με το να κατακρατεί, να επιβάλειπερβολικά τέλη και να καθυστερεί διεθνείς ταχυδρομικές επιστολές που προέρχονταν από το Ηνωμένο Βασίλειο. Μεριμνώντας ώστε η DPAG να σταματήσει να λαμβάνει στο μέλλον αυτά ή παρόμοια μέτρα, η Επιτροπή εξασφάλισε εκ μέρους της DPAG ότι αναλαμβάνει τηνποχρέωση να εισαγάγει μια διαδικασία για τη διεκπεραίωση των εισερχομένων διεθνών ταχυδρομικών επιστολών, πράγμα που θα διευκολύνει την ανίχνευση ενδεχομένων παρατυπιών. Η Επιτροπή παρακολουθεί προσεκτικά τις εξελίξεις που λαμβάνουν χώρα στη γερμανική αγορά της διανομής των διεθνών ταχυδρομικών επιστολών. Για να εκτιμήσει την επί του παρόντος επικρατούσα κατάσταση, η Επιτροπή έστειλε επιστολές σε έναν ορισμένο αριθμό ταχυδρομικών επιχειρήσεων και πελατών που είχαν προηγουμένως αντιμετωπίσει παρόμοια προβλήματα όσον αφορά την παράδοση των διεθνών ταχυδρομικών επιστολών τους σε παραλήπτες στη Γερμανία.

Τέλος, θα πρέπει να τονιστεί ότι η Επιτροπή οφείλει, μέχρις ενός ορισμένου σημείου, να βασίζεται στις πληροφορίες των επιχειρήσεων της αγοράς για να γνωρίζει κατά πόσον επαναλαμβάνονται οι καταχρήσεις εκ μέρους της DPAG. Μέχρι σήμερα, η Επιτροπή δεν έχει λάβει καμία ένδειξη σύμφωνα με την οποία η DPAG δεν έχει τηρήσει τιςποχρεώσεις που της έχουν επιβληθεί από τις δύο προαναφερόμενες αποφάσεις. Είναι προφανές ότι η Επιτροπή θα αντιδράσει αμέσως σε περίπτωση που θα λάβει τέτοιες πληροφορίες.

(1) Deutsche Post I, απόφαση της Επιτροπής 2001/354/ΕΚ, ΕΕ L 125 της 5.5.2001.

(2) Deutsche Post II, απόφαση της Επιτροπής 2001/892/ΕΚ, ΕΕ L 331 της 15.12.2001.